**Motoros csónak bérleti szabályzat**

**1,. A bérleti jogviszony kezdete:**

- A szerződés aláírásával és az átadás-átvételt követően, az előzetesen számolt bérleti díj megfizetésével kezdődik.

-Az előre rendelés esetén a várható bérlet díj 50%-os megfizetésével és a megadott időpont kezdetétől, az előzetesen számolt bérleti díj megfizetésével.

**2,. A bérleti jogviszony megszűnése:**

-A megrendelés lemondása pénz visszafizetéssel a használatba vételi időpont előtt 48 órával lehetséges, csak rossz időjárás esetén fogadunk el a rövidebb idejű lemondást.

- a bérleti szerződés rendes esetben a vízi jármű visszavételével és a végleges elszámolás alapján készült számla megfizetésével.

- előzetes megrendelés esetén amennyiben a bérlő a vízi járművet a foglalásban megadott időpontot követően nem vett át, úgy a befizetett összeg erejéig tartjuk fenn.(Pénzt nem áll módunkban visszafizetni.)

- a bérleti jogviszony rendkívüli esetben akkor szűnik meg, amennyiben Bérbeadó megítélése szerint és bizonyíthatóan:

a., A vízi jármű vezetőjét a motoros csónak vezetésére alkalmatlannak ítéli meg.

b., A vízi jármű vezetője a hajózási szabályzat előírásait megszegi.

c., A bérlő, a vezető, vagy utasai a vízi járműben kárt okoztak, vagy viselkedésükkel várhatóan kárt okozhatnak,

d., A vízi járművön szállítható utasok száma vagy a vízi jármű terhelhetősége az 1. sz. mellékletben megadottakat meghaladó mértékű.

e., Káresemény esetén a vízi jármű visszavételére és a jogviszony megszűntetésére kizárólag abban az esetben kerülhet sor, ha a károk felmérése és a károk összegének meghatározása és kifizetése megtörtént.

**3.,A bérlő hibájából eredő késedelmes visszaadás:**

 - A vízi jármű harmadik (következő) személy általi további foglalása hiányában minden megkezdett óra után köteles megfizetni az árjegyzékben szereplő első óradíját.

 - A vízi jármű harmadik (következő) személy általi további foglalása esetén annak teljes foglalási díját megfizetni.

**4., Bérleti díj:**

-A [www.szalljvizre.hu](http://www.szalljvizre.hu) weblapon feltüntetett árlista vagy egyedi árajánlat alapján. A Bérleti Szerződésben foglaltak szerint.

**5., Bérbeadó nyilatkozata:**

A Bérbeadó kijelenti, hogy a bérlet tárgyát képező vízi járművet jogosult bérbe adni, annak műszaki állapota a hatósági előírásoknak megfelel, tiszta, hajózásra alkalmas, a szükséges kötelező felszerelésekkel el van látva. A vízi jármű típusa és a felszerelésének jegyzéke a bérleti szerződés 1. sz. mellékletét képezi.

**6., Bérlő nyilatkozata:**

A Bérlő és a vízi jármű vezetője a bérleti szerződés aláírásával nyilatkozik, hogy:

- Tud úszni a motoros csónak vezetéséhez szükséges gyakorlattal rendelkezik.

- A vízi közlekedés rendjéről szóló 57/2011. (XI.22.) NFM rendelet (hajózási szabályzat) előírásait ismeri.

- Nincs kimerült vagy bódult állapotban.

- A vízi jármű paramétereiről, használatáról, felszereléséről, a biztonsági előírásokról szóló tájékoztatást megkapta, ill. megismerte és megértette, az erről szóló használati útmutatót átvette.

- Meggyőződött a vízi jármű üzemkész műszaki állapotáról, üzemanyag tartályának és az akkumulátor töltöttségéről, ill. a tervezett vízi útra való elégséges mennyiségéről, a szükséges mentőeszközök és kötelező felszerelések meglétéről.

- A vízi járművel bejárható vízterület határairól, az aktuális és várható időjárási viszonyokról és azok hajózást befolyásoló tulajdonságairól szóló tájékoztatást megkapta, ill. megismerte és megértette.

- A vízterület (vízi út) aktuális vízrajzi adottságairól, vízállásról, vízfolyási sebességéről, a rejtett veszélyforrásokról, a vízi útra szóló írásos anyagot megismerte és megértette.

-A bérleti idő alatt ügyel a hajó és a környezet tisztán tartására. A keletkezett hulladékokat az arra rendszeresített tárolóba gyűjti és az otthoni szemét tárolóba helyezi. („Amit kihoztál a természetbe vidd is haza!” Angol mondás.)

 Dunaújváros, 2019. ……hó…..nap

 Bérlő:……………………………….